Document ID: /roh_data/filtered/Billingualer_Corpus_interleaved-de-rm.jsonl.gz/169

This is a text translated from German to Rumantsch Grischun.
Mängel im Pflegeheim Promulins Samedan werden angegangen

Die erhobenen Vorwürfe gegenüber dem Pflegeheim Promulins in Samedan sind umfassend abgeklärt worden. In gewissen Punkten soll eine strafrechtliche Untersuchung abschliessende Klarheit schaffen.

Im Sommer 1997 hatten drei ehemalige Mitarbeiterinnen des Pflegeheims Promulins in den Medien massive Vorwürfe gegen die damalige Altersheim-Kommission erhoben bezüglich der Art und Weise der Pflege und Betreuung der Bewohnenden des Heims, der Unfähigkeit der Stationsschwester, der Mängel auf Struktur- und Führungsebene sowie der unzureichenden Untersuchung früherer Vorfälle im Alters- und Pflegeheim.

Nach verschiedenen Vorabklärungen (insbesondere Gespräche mit Vertretern der Trägerschaft sowie mit ehemaligen Mitarbeiterinnen des Pflegeheims) beauftragte das Justiz-, Polizei- und Sanitätsdepartement in Wahrnehmung seiner gesundheitspolizeilichen Aufsichtspflicht im Einvernehmen mit dem Kreis Oberengadin im Frühjahr 1998 das Qualitätsbeurteilungsteam Graubünden, die erhobenen Vorwürfe zu prüfen.

Das Qualitätsbeurteilungsteam Graubünden befragte in der Zeit vom 18. Mai bis 30. November 1998 das Personal und die Bewohnenden des Heimes, die betreuenden Ärztinnen und Ärzte sowie nicht mehr im Alters- und Pflegeheim tätige Mitarbeiterinnen und Mitarbeiter. Das Ergebnis der Untersuchung wurde in einem dem Justiz-, Polizei- und Sanitätsdepartement am 14. Dezember 1998 übergebenen Bericht festgehalten.

Die Untersuchung des Qualitätsbeurteilungsteams ergab, dass ein grosser Teil der Probleme des Heims bzw. der Vorwürfe gegen das Heim auf die 1991 geschaffenen Strukturen mit zwei unterschiedlichen Trägerschaften für das Altersheim und das Pflegeheim zurückzuführen sind. Diese doppelte Trägerschaft führte dazu, dass die Aufsicht über den Betrieb des Heims nicht ausreichend wahrgenommen beziehungsweise auf die operative Ebene delegiert wurde. Zudem prallten von Anbeginn zwei verschiedene Pflegephilosophien aufeinander, was zu einer Gruppenbildung beim Pflegepersonal führte. Ein Teil des Pflegepersonals konnte sich aufgrund seiner Pflegephilosophie mit der im Jahre 1996 erfolgten Einführung des Bezugsperson-Pflegesystems nicht identifizieren und formierte Widerstände, indem Kompetenzen überschritten und Anweisungen nicht befolgt wurden. Die von den Trägerschaften bzw. der gemeinsamen Heimkommission in der Folge angeordneten personellen Massnahmen führten schliesslich dazu, dass drei ehemalige Mitarbeiterinnen sich an die Öffentlichkeit wandten.

Das Bezugsperson-Pflegesystem sieht vor, dass jeder Bewohner und jede Bewohnerin eine Bezugsperson im Pflegeteam hat, welche Geschichte, Familie, Eigenart, Bedürfnisse, Krankheiten und Wünsche der jeweiligen Person kennt. Diese Bezugsperson plant die Pflege, den Tagesablauf, Aktivitäten etc., zusammen mit der oder dem Betreuten, der Familie und dem Arzt resp. der Ärztin.

Das Qualitätsbeurteilungsteam stellt in seinem Bericht fest, dass die Vorwürfe der ehemaligen Mitarbeiterinnen in Bezug auf die Führungsschwäche der vorgesetzten Stellen sowie die mangelnde Sozialkompetenz einzelner Personen zutreffen. So war insbesondere die mit der Umsetzung des neuen Pflegemodells beauftragte Abteilungsleiterin mit diesem Auftrag in fachlicher wie in organisatorischer Hinsicht überfordert. Hinsichtlich der vorgeworfenen Fehlbeurteilungen in der Pflege und Betreuung einzelner Bewohnerinnen und Bewohner beurteilt das Qualitätsbeurteilungsteam die Darstellung der drei Mitarbeiterinnen jedoch als überzeichnet und nicht das gesamte Heim betreffend. Die festgestellten Mängel im pflegerischen Bereich sind in erster Linie auf das uneinheitliche Pflegeverständnis zurückzuführen. Dieses zeitigte Auswirkungen auf die Kontinuität in der Pflege, was dazu führte, dass die Sicherheit der Bewohnenden nicht immer gewährleistet war.

Aufgrund der Feststellungen des Qualitätsbeurteilungsteams und der anschliessenden medizinischen Beurteilung durch den Kantonsarzt kann nicht ausgeschlossen werden, dass in einzelnen Fällen ein strafrechtlich relevantes Verhalten vorliegt. Das Justiz-, Polizei- und Sanitätsdepartement hat zur Klärung des Sachverhaltes der Staatsanwaltschaft eine entsprechende Anzeige eingereicht. Die Staatsanwaltschaft wird gestützt auf die von ihr vorgenommene Würdigung des Sachverhaltes entscheiden, ob und allenfalls zu welchen Punkten ein Strafverfahren einzuleiten ist.

Um die festgestellten Mängel zu beheben wie auch um eine einheitliche Pflegephilosophie sicherzustellen empfiehlt das Justiz-, Polizei- und Sanitätsdepartement der Trägerschaft des Alters- und Pflegeheims Promulins den Beizug einer externen Fachkraft.

Im Herbst 1999 ist eine umfassende Visionierung (Strukturen und Organisation durchleuchten) des Alters- und Pflegeheims Promulins durch das Qualitätsbeurteilungsteam mit anschliessender Berichterstattung an das Justiz-, Polizei- und Sanitätsdepartement vorgesehen.

Gremium: Justiz-, Polizei- und Sanitätsdepartement

Quelle: dt Sanitätsdepartement Graubünden

Data: 16.02.1999

Mancanzas en la chasa da tgira Promulins a Samedan vegnan cumbattidas

Las reproschas fatgas visavi la chasa da tgira Promulins a Samedan èn vegnidas scleridas a moda cumplessiva. En tscherts puncts duai schizunt in'inquisiziun penala dar scleriment final.

La stad 1997 han trais anteriuras collavuraturas fatg grevas reproschas en las medias cunter la cumissiun da la chasa da vegls da lez temp e sia moda e maniera da realisar la tgira ed assistenza dals abitants da la chasa, cunter l'incumpetenza da la tgirunza da partiziun, las mancanzas sin il sectur da la structura e la direcziun sco er en quai che reguarda las examinaziuns insuffizientas, fatgas en occasiun d'anteriurs eveniments en la chasa da vegls e da tgira.

Suenter differents scleriments preliminars (oravant tut discurs cun represchentants dals purtaders sco er cun anteriuras collavuraturas da la chasa da tgira) ha il departament da giustia, polizia e sanitad, observond sia obligaziun da surveglianza sco polizia da sanitad ed en cunvegna cun il circul d'Engiadin'auta, incumbensà la primavaira 1998 il team grischun per valitar la qualitad d'examinar las reproschas fatgas.

Il team grischun per valitar la qualitad ha discurrì tranter ils 18 da matg ed ils 30 da november 1998 cun il persunal e cun ils abitants da la chasa, cun las medias ed ils medis responsabels sco er cun collavuraturas e collavuraturs che na lavuran betg pli en la chasa da vegls e da tgira. Il resultat da l'examinaziun è vegnì formulà en in rapport ch'ins ha surdà ils 14 da december 1998 al departament da giustia, polizia e sanitad.

L'examinaziun dal team per valitar la qualitad ha fatg resortir ch'ina gronda part dals problems da la chasa resp. da las reproschas cunter la chasa sa basan sin las structuras dal 1991 che prevesan dus differents purtaders per la chasa da vegls e la chasa da tgira. Quests purtaders dubels han gì per consequenza che la surveglianza dal manaschi da la chasa n'è betg vegnida realisada a moda suffizienta resp. è vegnida delegada sin il sectur operativ. Ultra da quai èn collidadas duas differentas filosofias da tgira, e quai ha chaschunà la furmaziun da gruppas tar il persunal da tgira. Pervia da sia filosofia da tgira n'era ina part dal persunal betg abla da s'identifitgar cun il sistem da tgira sin basa d'ina persuna da contact ch'è vegnì introducì 1996 ed ha furmà uschia resistenzas, surpassond cumpetenzas ed ignorand directivas. Las mesiras concernent il persunal ch'ils purtaders, resp. la cumissiun cuminaivla da la chasa han alura ordinà han gì il resultat che trais anteriuras collavuraturas èn sa drizzadas a la publicitad.

Il sistem da tgira sin basa d'ina persuna da contact prevesa che mintga abitant e mintga abitanta ha ina persuna da contact entaifer il team da tgira ch'enconuscha mintgamai l'istorgia, la famiglia, las caracteristicas ed ils basegns, las malsognas ed ils giavischs da la persuna en dumonda. Questa persuna da contact planisescha la tgira, il decurs dal di, las activitads euv. ensemen cun la persuna tgirada, la famiglia e la media resp. il medi.

Il team per valitar la qualitad constatescha en ses rapport che las reproschas da las anteriuras collavuraturas en quai che reguarda la flaivlezza da manar dals posts surordinads sco er la mancanza da cumpetenza sociala da singulas persunas èn giustifitgadas. Oravant tut la manadra da partiziun incumbensada cun la realisaziun dal nov model da tgira era surdumandada tant en fatgs professiunals sco er organisatorics. En quai che pertutga las valitaziuns sbagliadas en la tgira ed assistenza da singuls abitants e singulas abitantas considerescha dentant il team per valitar la qualitad las reproschas fatgas da las trais collavuraturas sco exageradas e sco fatg che na pertutga betg l'entira chasa. Las mancanzas constatadas sin il sectur da la tgira èn en emprima lingia d'explitgar cun la chapientscha betg unitara da la tgira. Quai ha gì consequenzas sin la cuntinuitad da la tgira ed ha uschia chaschunà che la segirezza dals abitants n'era betg adina garantida.

A basa da las constataziuns dal team per valitar la qualitad e dal giudicament medicinal dal medi chantunal na po betg vegnir exclus en singuls cas l'existenza d'in cumportament relevant da dretg penal. Per sclerir ils fatgs ha il departament da giustia, polizia e sanitad inoltrà ina atgisa a la procura publica.

La procura publica vegn a decider a basa da sia valitaziun dals fatgs, sch'igl è eventualmain d'avrir ina procedura penala e per tge puncts.

Per eliminar las mancanzas constatadas sco er per garantir ina filosofia unitara da tgira recumanda il departament da giustia, polizia e sanitad als purtaders da la chasa da vegls e da tgira Promulins da consultar ina persuna spezialisada externa.

Per l'atun 1999 èsi previs ch'il team per valitar la qualitad fetschia in'analisa cumplessiva da las structuras e da l'organisaziun da la chasa da vegls e da tgira Promulins e rapporteschia alura al departament da giustia, polizia e sanitad.

Gremi: departament da giustia, polizia e sanitad

Funtauna: rg departament da sanitad dal Grischun

Data: 16.02.1999